Source: http://docplayer.fi/2959375-Ajantasaista-tietoa-veteraanien-erityisetuuksista-2004-sivut-12-13.html
Timestamp: 2016-10-20 21:44:41+00:00
Document Index: 1492698

Matched Legal Cases: ['KKO ', 'KKO ', 'kko ', 'kko ', 'kko ', 'kko ', 'kko ', 'kko ']

⭐Ajantasaista tietoa veteraanien erityisetuuksista 2004 Sivut (12 13)
Ajantasaista tietoa veteraanien erityisetuuksista 2004 Sivut (12 13)
Download "Ajantasaista tietoa veteraanien erityisetuuksista 2004 Sivut (12 13)"
1 Ajantasaista tietoa veteraanien erityisetuuksista 2004 Sivut (12 13) N:o 1/2004 Tarkastettu levikki Ensimmäiset kultaiset ansioristit on luovutettu Helmikuun 25. päivänä 2004 Suomen Sotaveteraaniliitto otti vuoden vaihtuessa käyttöön uuden tavan osoittaa kiitollisuutta päämääriensä hyväksi tehdystä erittäin ansiokkaasta työstä. Sen merkkinä on kultainen ansioristi. Ensimmäiset ristit ojennettiin presidentti Mauno Koivistolle, joka on Suomen veteraaniliittojen valtuuskunnan VEVAn kunniapuheenjohtaja, ja tasavallan presidentti Tarja Haloselle. Muista uuden kunniamerkin saajista kerrotaan sivulla Sotaveteraaniviikkoa vietetään Raumalla ja Tukholmassa (sivu 3) Helsingin pommitukset helmikuussa 1944 Liiton hallitus järjestäytyi (sivu 8) Framom främsta linjen Etulinjan edessä elokuvan ensi-ilta (sivu 44) Näkymä Meritullinkadulta Helsingistä helmikuuta 1944 suurpommitusten jälkeen. (sivu 32)2 2 1/04 Helmikuun 25. päivänä 2004 Helsingissä 25. helmikuuta 2004 Tulevaisuuden haasteet Miten voit tänään ja huomenna, veteraani? Parhaillaan uusitaan tosin aikaisempaa suppeampana Veteraaniprojekti 1992 nimistä tutkimusta, jolla selvitettiin veteraanien terveydentilaa ja elämänoloja. Tutkimustulokset osoittivat tuolloin keskeisimmiksi kohentamiskohteiksi asuinolojen parantamisen, itsenäiseen selviytymiseen kotioloissa tähtäävät toimenpiteet ja veteraanikuntoutuksen kehittämisen. Uusi tutkimus osoittanee, miten näiden tavoitteiden toteuttamisessa on onnistuttu ja mitä uusia tarpeita on ikääntyminen tuonut tullessaan. Sosiaali- ja terveysministeriö on uuden tutkimuksen tuloksia ennakoiden arvioinut kehittämishaasteiksi mm. yksilöllisten kuntoutussuunnitelmien aikaansaamisen, jatkuvan ja laaja-alaisen kuntoutusprosessin tarpeellisuuden, johon kuuluvat myös avopalvelut sekä veteraania hoivaavan lähiympäristön, kuten omaishoitajien kunnosta huolehtimisen. Tutkimuksen kysymyksiin antamissaan vastauksissa veteraanit sitten ilmaisevat, miten oikeaan osuvia asetetut haasteet ovat ja miten ne heidän ajattelussaan painottuvat. Edellä mainittu sanonta jatkuva prosessi tarkoittanee jatkuvaa yhteydenpitoa veteraaniin. Ei siis veteraanin taholta viranomaisiin, vaan viranomaisten toistuvaa viestiä veteraanille: Miten Sinä voit tänään, veteraani? Tänä päivänä hoidon saa se, joka vielä kykenee panemaan asiansa alulle, täyttämään hakemuslomakkeita. Mutta on muistettava myös heitä, on voitava lähestyä niitä, jotka eivät siihen enää syystä tai toisesta kykene. Ministeri Hyssälä toteaa perustellusti (HS ) että perhepalveluasioissa liian tiukat tietosuojalait hankaloittavat toimintaa. Samasta asiasta veteraanijärjestöt ovat usein huomauttaneet pyrkiessään saamaan yhteyksiä syrjään jääneisiin veteraanisisarien ja veljien koteihin. Tämä epäkohta saattaa tuottaa harmillisia esteitä sille vapaaehtoistyölle, jota parhaillaan käynnistämme ja laajennamme piiritasolla ja jolla tulemme parantamaan syrjässä olevien veteraanien mahdollisuuksia saada heille kuuluvia ja heidän tarvitsemia palveluksia. Toimintamme tukipylväät Järjestötoimintamme nojaa vankasti kolmeen keskeiseen tukipylvääseen. Oman, vielä elinvoimaisen, koko maan kattavan yhdistysverkostomme lisäksi tukea jatkuvuudelle antavat toimelias naisjärjestömme sekä ilahduttavan joutuisasti kasvanut kannattajajäsenten joukko. Kun tähän lisätään koko yhteiskunnalta tuleva arvostus sekä veteraanijärjestöjen tuloksellinen yhteistyö, voidaan tulevaisuus vastaanottaa toiveikkaina. Veteraanien omat Perinnetehtävien työnjako ja muistojen kantavuus Alustavat toimenpiteet mahdollisuudet osallistua työhön tosin vähitellen ehtyvät. Mutta jo tehty työ jättää pysyvät jäljet ja ohjaa nuorempia tekijöitä heidän viedessään toimintaa kohti perinnetulevaisuutta. Tammenlehvän perinneliiton toiminnan aloittamiseksi keväällä 2005 etenevät määrätietoisesti. Keskeiset tehtävät ja edellytykset uuden liiton toiminnalle on kartoitettu ja ratkaisut ovat näköpiirissä. Perinneliiton toiminnassa nuoremmat sukupolvet ottavat vastatakseen veteraanisukupolven tekoihin sekä aikaansaannoksiin liittyvien suurten ja pysyvien valtakunnallisten muistojen vaalimisen. Meille veteraaneille jää kuitenkin vielä runsaasti omia perinnetehtäviä, niin itsekullekin veteraanille ja hänen omaisilleen kuin järjestöllemmekin. Ajankohtainen on liiton historian tutkimiseen ja historiateoksen aikaansaamiseen liittyvien tehtävien käynnistys. Asetettu historiatoimikunta on jättänyt siitä hallitukselle ehdotuksensa. Onkohan minkään sotien muistot missään maassa tulleet niin tarkkaan mieskohtaisesti muistiinmerkityiksi kuin on nyt Suomessa tapahtumassa satalukuisten, usein kuntakohtaisten veteraanikirjojen; matrikkeleiden, historiikkien ja muistelmateosten sivuille? Tähän saakka ovat yhden runokirjan, Vänrikki Stoolin tarinoiden kuusitoista sankaria kertoneet Suomen kansalle sodan tunnoista ja kohtaloista. Kuinka pitkälle tulevaisuuteen kantavat yli kolmensadan veteraanikirjan kertomukset meidän aikamme teoista ja aikaansaannoksista isänmaan puolustamisessa ja rakentamisessa. AARNO LAMPI Kuusi vuosikymmentä jatkosodan päätösvuodesta Suomen ja Neuvostoliiton välisen sodan viimeisen vuoden tapahtumista on alkaneen vuoden mittaan kulunut kuusi vuosikymmentä. On siis erityistä syytä palauttaa mieleen vuoden 1944 käännekohdat ja ratkaisuvaiheet sekä niiden merkitys. Suomen pyrkimystä rauhaan vaikeuttivat alkuvuonna 1944 toisaalta Neuvostoliiton vaatimien rauhanehtojen ankaruus, toisaalta uhka Saksan sotatoimista maatamme kohtaan. Helmikuussa Neuvostoliitto painosti Suomea rauhaan rajuilla ilmapommituksilla. Puna-armeijan suurhyökkäykset Suomen valtaamiseksi alkoivat Karjalankannaksella 9. kesäkuuta ja Syvärillä 21. kesäkuuta Vihol- lisen ylivoima johti läpimurtoon länsi-kannaksella. Raskaissa viivytys- ja torjuntataisteluissa hyökkääjän tie suljettiin VKT-linjalla. Kannaksen puolustusta vahvistettiin siirtämällä sinne Itä-Karjalasta vetäytyneitä joukkoja. Vihollisen hyökkäystoimet Kannaksella tyrehtyivät heinäkuun puolivälissä, ja puna-armeija joutui siirtämään sieltä joukkoja Saksanrintamalle. Vihollisen maahantunkeutuminen torjuttiin myös Laatokan pohjoispuolen voitokkaissa taisteluissa. Suurhyökkäyksen torjumiseen ja antautumiselta välttyäkseen Suomi tarvitsi kesäkuussa 1944 pikaisesti Saksan ase- ja miesapua. Sitä saatiin presidentti Rytin annettua sitoumuksen olla ryhtymättä rauhan tekoon Neuvostoliiton kanssa ilman Saksan suostumusta. Tilanteen rintamilla vakiinnuttua Ryti luopui virastaan, ja eduskunta valitsi elokuun alussa tasavallan presidentiksi ylipäällikkö Mannerheimin, jota Rytin antama vakuutus ei sitonut. Neuvostoliiton luovuttua antautumisvaatimuksestaan sotatoimet päättyivät aselepoon 4. ja 5. syyskuuta. Valtaosa sotilaista kotiutettiin marraskuun 1944 loppuun mennessä. Osa miehistä jäi käymään Pohjois-Suomessa sotaa saksalaisjoukkojen karkottamiseksi. Välirauha solmittiin Moskovassa 19. syyskuuta Tuolloin ja Pariisin rauhassa 1947 sinetöitiin Karjalan menetys. Karjalaiset, jotka suurhyökkäyksen alettua olivat toistamiseen joutuneet evakkotielle, siirtyivät elämään muiden suomalaisten parissa ja rakensivat jälleen uudet asuinsijat. Vuosikausia kestäneessä maailmanpalossa ja suurvaltojen valtapyrkimysten ristipaineessa Suomi pystyi suurin ponnistuksin ja uhrauksin turvaamaan olemassaolonsa, vapautensa ja mahdollisuuden kehittää maataan hyväksi näkemällään tavalla. Tämä saavutettiin myös niiden vaikeiden ratkaisujen varassa, joita valtio- ja sotilasjohto tekivät 1944, sekä kovissa taisteluissa, joita puolustusvoimamme kävivät. Kuuden vuosikymmenen takaisissa toimissa ja töissä, velvollisuudentunnossa ja elämänuskossa sekä puolustustahdossa ja urheudessa on yhä aihetta arvonantoon ja kiitollisuuteen sekä perustaa terveeseen kansalliseen itsetuntoon. Vuoden 1944 ja muiden sotavuosiemme saavutusten arvostaminen velvoittaa suomalaisia monin tavoin. Sodassa menehtyneiden muiston vaaliminen on pysyvä kunniatehtävä. Viime sotiemme ja niiden veteraanien perinteiden vaaliminen vaatii suunnitelmallista työtä ja riittäviä voimavaroja. Valtion ja kuntien on pidettävä huolta siitä, että sotiemme miehet ja naiset sekä heidän omaisensa saavat osakseen tukea, joka auttaa selviytymään arjen vaikeuksista. On myös tarpeen turvata veteraaniyhteisöjen toiminnan jatkamisen taloudelliset edellytykset. SIMO KÄRÄVÄ3 1/04 Helmikuun 25. päivänä Sotaveteraaniviikon avaus on Raumalla ja päätösjuhla Tukholmassa K O K O U S K U T S U 3 Sotaveteraaniviikon valtakunnallinen avaustilaisuus ja samalla Rauman Seudun Sotaveteraanit ry:n 45-vuotisjuhla aloitetaan kello 9.15 seppeleen laskulla Rauman sankarihaudalle. Jumalanpalvelus Rauman Pyhän Ristin kirkossa alkaa kello Jumalanpalveluksen jälkeen kello alkaa kahvitarjoilu Rauma-salin kahviossa ja samaan aikaan myös Rauman Seudun Sotaveteraanien 45-vuotisjuhlavastaanotto Rauma-salissa. Päiväjuhla alkaa kello Rauma-salissa. Ohjelmassa on muun muassa Satakunnan Sotaveteraanipiirin puheenjohtaja Risto Tuomisen tervehdyssanat, Veteraanikuoro Rauman Iskun esityksiä, Raumlaist esittää Väinö Leppänen ja musiikkia Pappakvartetti. Juhlapuheen pitää liiton puheenjohtaja Aarno Lampi. Tervehdyksiä ovat lupautuneet esittämään Länsi-Suomen läänihallitus, puolustusvoimat, Rauman kaupunki ja seurakunta. Päätössanat esittää Antti Tuomi. Juhlan juontaa Arvi Kaimio. Viikon päätösjuhla on poikkeuksellisesti järjestetty maan rajojen ulkopuolelle Tukholmaan. Päätösjuhlaan on kytketty Suomen Sotaveteraaniliiton Ruotsin piirin ja Tukholman Suomalaiset Sotaveteraanit yhdistyksen 35-vuotisjuhla sekä JR 200:n Aseveliyhdistyksen 50-vuotisjuhla. Juhlapäivä alkaa kello jumalanpalveluksella Tukholman suomalaisessa kirkossa. Rovastit Kauko Sainio ja Pekka Turunen osallistuvat jumalanpalveluksen toimittamiseen. Jumalanpalveluksen jälkeen kello lasketaan seppele kirkon seinustalla oleville muistolaatoille. Lounasruokailu alkaa seurakuntasalissa heti Suomen Sotaveteraaniliiton Naisjärjestö ry:n varsinainen kokous seppeleenlaskun jälkeen. Päätösjuhlaa vietetään Suomen suurlähetystön juhlasalissa Tukholmassa. Linjaautot juhlapaikalle lähtevät kello Tukholman suomalaisen kirkon luota. Juhla alkaa kello Kutsuvieraat toivottaa tervetulleeksi suurlähettiläs Pertti Torstila. Juhlapuheen pitää liiton puheenjohtaja Aarno Lampi. Ruotsin piirin puheenjohtaja Tauno Ahtila luo katsauksen piirin 35 vuoden toimintaan, yhdistyksen puheenjohtaja Seppo Kivisaari yhdistyksen 35 vuoden toimintaan ja puheenjohtaja Kalju Valdmaa JR 200:n Aseveliyhdistyksen 50 vuoden toimintaan. Musiikista huolehtii Turun laivaston soittokunta. Tervehdyksiä juhlassa esittävät Suomen ja Ruotsin puolustusvoimat, Suomen Sotainvalidien Ruotsin piiri, Tukholman suomalainen seurakunta, Ruotsin Suomen vapaaehtoisten perinneyhdistys ja Ruotsin Sotaveteraanipiirin yhdistykset. Juhlan päätössanat lausuu piirin varapuheenjohtaja Heikki Lirberg pidetään tiistaina kello Seinäjoki Areenalla, Kirkkokatu 23, Seinäjoki. Valtakirjojen tarkastus alkaa kello 9.00 Kokouksessa käsitellään sääntöjen 10 : ssä mainitut asiat. KESKUSTOIMIKUNTA JAAKKO VALVE Suomen Sotaveteraaniliitto ry:n XXI varsinainen liittokokous pidetään tiistaina 15. kesäkuuta 2004 kello Seinäjoen Areena-hallissa osoitteessa Kirkkokatu 23, Seinäjoki. Liittokokouksessa käsitellään sääntöjen 11. pykälän mukaan liittokokoukselle kuuluvat asiat. Kokousedustajien valtakirjat tarkastetaan Areena-hallissa kello , jonka jälkeen edustajat siirtyvät kokoustilaan. HALLITUS M Ö T E S K A L L E L S E Finlands Krigsveteranförbunds rf XXI ordinarie förbundsmöte hålls tisdagen den 15 juni 2004 med början klockan i Arena-hallen i Seinäjoki adress Kyrkogatan 23, Seinäjoki Vid förbundsmötet behandlas de ärenden som enligt stadgarnas 11. paragraf skall behandlas på förbundsmötet. Mötesdeltagarnas fullmakter granskas i Arena-hallen klockan varefter delegaterna förflyttar sig till möteslokalen. STYRELSEN Vartiopaikalla Lehden toimitus ja taitto uudistuvat Liiton 47. toimintavuosi on jo päässyt hyvään alkuun. Sotaveteraanityö näyttää jatkuvan monipuolisena ja vilkkaana myös tänä vuonna. Kulumassa olevaan vuoteen sisältyy runsaasti tapahtumia eri puolilla maata, muun muassa liittopäivät kesäkuuta Seinäjoella. Liittokokous Seinäjoella valitsee liitolle ylimmän johdon ja vahvistaa kahden vuoden yleisen suunnitelman seuraavaan liittokokoukseen asti. Liiton toimintaa jatketaan liittokokouksen vahvistamien suunnitelmien mukaisesti. Kuten jo viime vuoden puolella kerroimme, liitto julkaisee tänä vuonna kuusi Sotaveteraani- lehteä entisen seitsemän sijasta. Joudumme jättämään yhden numeron pois sekä muuttamaan lehden toimitustapaa kustannussyistä. Mainostoimisto Wilska Oy suorittaa tästä numerosta alkaen lehden taiton kokonaisuudessaan. Se hankkii edelleen myös ilmoitukset lehteen. Vaikka lehden numeroiden lukumäärä vähenee yhdellä uskomme, että saamme lähes saman määrän ilmoituksia kuuteen lehteen kuin saimme seitsemään lehteen. Lehden talous tarvitsee tämän määrän ilmoituksia, jotta emme joudu nostamaan lehden tilausmaksua. Lehteen tulevat kirjoitukset lähetetään edelleen liiton toimistoon, joka käsittelee ne ja toimittaa edelleen taittajalle. Jotta varmimmin saa kirjoituksensa julkaistuksi Sotaveteraani-lehdessä, pitää sen olla sähköisessä muodossa joko kirjoitettuna tietokoneen käyttämään tallennusvälineeseen tai välitettynä sähköpostilla suoraan päätoimittajalle tai toimitukseen sähköpostilla Liiton tavoitteena on säilyttää Sotaveteraani-lehti edelleen hyvänä ja edullisena jäsenkuntaa palvelevana lehtenä, jota luetaan mielellään, ja toisaalta lehtenä, josta päättäjät niin valtakunnan kuin paikallistasollakin saavat tietoa siitä, mitä sotiemme veteraaneille kuuluu. JAAKKO VALVE4 4 Onnittelemme Uolevi Lassander 80 vuotias 1/04 Helmikuun 25. päivänä 2004 SANA Ukin virsi Minä olen teidän kanssanne kaikki päivät maailman loppuun asti Mt 28:20 Yksi raamatun väkevimpiä sanoja on Jeesuksen sanalähetys- ja kastekäskyssä: Minä olen teidän kanssanne, kaikkipäivät maailman loppuun asti. Se sana antoi meille turvallisuutta jo sodassa ollessamme. Se on tukenut meitä kymmeninä rauhan vuosina. Ja siihen me isovanhemmat turvaamme ajatellessamme lastemme ja lastenlastemme tulevaisuutta. Ja oman elämämme iltaa. Meidän ei tarvitse olla yksin! Kirjoitan tätä maaliskuun alussa, isänpäivänä. Olen mietiskellyt sitä, miten me puhumme usein äidin tai isoäidin virrestä. Äiti tai mummo on opettanut oman virtensä, joka on jäänyt perinnöksi. Miksei voisi olla myös isän tai isoisän virsi. Onhan meillä miehilläkin usein rakkaita virsiä. Mietitään siis, mikä voisi olla vaarin, isän, paapan, isoisän, äijän virsi, jonka jättäisimme rukouksiksi lapsillemme ja lastenlapsillemme. Oma virteni on virsi 548. Tule kanssani, Herra Jeesus. Se on säveltänyt Armas Maasalo, joka oli seurakuntamme urkuri ja koulumme musiinkin opettaja. Sanat on kirjoittanut Hilja Haahti, jonka olen kerran tavannut. Haastattelin häntä 1960-luvulla tv:ssä. Virsikirjahan on rukouskirja, niin kuin kirkonkin virteni on rukous: Tule kanssani, Herra Jeesus, tule, siunaa päivän työ. Tule illoin ja aamuin varhain, tule vielä, kun joutuu yö, tule vielä, kun joutuu yö. Tule askele askeleelta minun kanssani kulkemaan. Sua ilman en saata olla, pysy luonani ainiaan, pysy luonani ainiaan. MATTI HAKKARAINEN Helsingin Sotaveteraanikuoron varajohtaja, toiminnanjohtaja Rauni Uolevi Sylvester Lassander saavutti 80 vuoden iän 6. tammikuuta. Uolevi Lassanderin sukujuuret johtavat kahtaalle, isän puolelta luovutettuun Karjalaan Suojärvelle ja äidin puolelta Viroon. Lapsuutensa ja nuoruutensa hän eli Lieksassa. Veren perintöä lienevät niin valoisa luonteenlaatu kuin myös musikaalinen lahjakkuus, joka sitten on antanut paljon sisältöä hänen elämänuralleen. Ilmatorjuntajoukoissa suoritetun asepalveluksen jälkeen alkoivat opinnot ja työelämä. Päivänsankarin työuralta mainitaan työnantajina Suomen Vakuutus Oy, Lännenpää & Lyyvaara Oy ja Tapiolan Lämpö Oy, mutta sen ohessa hän, kiitos aktiivisen musiikkiharrastuksensa, ohjautui musiikkijärjestöjen toimintaan ja ajan mittaan niiden johtotehtäviin. Hän toimi mm. pitkään Mieskuoroliiton toiminnanjohtajana ja SULASOL:in Suomen Laulajain ja Soittajain Liiton toimistosihteerinä ja liiton lehden toimitussihteerinä. Lassanderin kunniamerkkirivistössä on ensimmäisenä SVR 1 M kr ja kaulassaan hän kantaa Arvo Kuikka 80 vuotias rolaulukokoelmien vaativat toimitustyöt. Sotaveteraanityössäkin on Uolevi Lassanderin panos kohdistunut nimenomaan kuorotoimintaan. Hän liittyi Helsingin Sotaveteraanikuoroon 1991 ja on moneen paikkaan ehtivänä hoitanut kuorossa lukuisia eri tehtäviä. Nykyisin hän toimii kuoron varajohtajana ollen myös kuoron musiikkilautakunnan ja hallituksen jäsen sekä kuoron sisäinen tiedottaja. Helsingin Sotaveteraanikuoron laulunjohtaja, musiikkineuvos, musiikkieverstiluutnantti Arvo Kuikka sivuutti 80 vuoden merkkipaalun 11. helmikuuta. Arvo Kuikka on syntynyt Impilahdella, jossa hän eli lapsuusaikansa ja varhaisimmat nuoruusvuotensa. Jo varsin aikaisin hänen elämänuransa ohjautui pois kotiseudulta musiikin pariin. Hän hakeutui 1937 soitto-oppilaaksi Wiipurin Rykmentin soittokuntaan ja jatkoi sitten yhtäjaksoisesti yli neljä vuosikymmentä sotilassoittajan uraa varusmiehenä, soittaja-aliupseerina, kapellimestarina sekä vuodet puolustusvoimain ylikapellimestarina. Koulutukseen kuuluivat mm. opinnot Turun kirkkomusiikkiopistossa sekä sotilaskapellimestarin ja musiikinopettajan tutkinnot ja muut opinnot Sibelius-Akatemiassa. Kuikka on tehnyt lukuisia ulkomaisia opinto- ja työmatkoja. Monipuolisista riennoista musiikin saralla kertovat ansioluettelon tiedot toiminnasta useiden kuorojen laulunjohtajana, sotilassoiton ja puhallinmusiikin opettajana, kanttoriurkurina sekä monilukuisissa muissa ammattikoulutuksen, soitto- ja sävellyskilpailujen ja järjestöelämän luottamustehtävissä. Hän on myös julkaissut kirjoituksia ja levyarvosteluja alansa lehdissä sekä sovituksia puhallinorkestereille, soitinyhtyeille ja mieskuoroille. Ansioistaan Arvo Kuikka on saanut director musices- ja musiikkineuvoksen arvonimet sekä runsaasti kunniamerkkejä, palkintoja ja huomionosoituksia. Kunniamerkeistä on syytä erikseen mainita Suomen Valkoisen Ruusun ja Suomen Leijonan ritarikuntien kolme ritarimerkkiä ja valtion virka-ansiomerkki, sotaveteraanien ansioristi 2002 sekä seitsemän korkeaa ulkomaista ritarimerkkiä. Sotaveteraanien musiikkielämässä Arvo Kuikka on ollut antaumuksellisesti mukana runsaan vuosikymmenen ajan, vuodesta 1991, jolloin hänet valittiin Viron Maarianmaan ritarikunnan ristiä, jonka hän Viron itsenäistymisen jälkeen sai ansioistaan. Uolevi Lassanderin lukuisista kuorojäsenyyksistä pitkäaikaisimmat ovat olleet mieskuorojen, mm. Ylioppilaskunnan Laulajien ja Laulumiesten riveissä, mutta myös muutaman sekakuoron hän on kelpuuttanut mukaan. Veteraaniveljemme on todella laulaja iänikuinen, aivan kuin hänelle eivät olisi vieraita mitkään mieskuorosävellykset. Niinpä myös kuoron johtaminen näyttää hyvin hänelle luontuvan. Harrastustoiminnan piiriin lienee myös luettava Laululipas-sarjojen, duettoalbumien sekä monien suomalaisten ja virolaisten laulukokoelmien, mm. Leevi Madetojan, Selim Palmgrenin, Jean Sibeliuksen ja Erik Bergmanin mieskuo- Helsingin Sotaveteraanikuoron ja Helsingin Sotainvalidipiirin Veljeskuoron laulunjohtajaksi. Viimeksi mainittu kuoro on sittemmin lopettanut toimintansa sen jäsenten kuuluessa nykyisin Sotaveteraanikuoroon. Kuikan johtajakautena on Sotaveteraanikuoron toiminta ollut aktiivista ja menestyksellistä, mihin hänen korkeatasoisen ammattitaitonsa lisäksi ovat varmasti vaikuttaneet hänen huumorintajunsa, ehtymättömät muistelonsa virkauraltaan ja taito kohdata jo ikääntyneet, monissa eri kuoroissa toimineet veteraanilaulajat kaikkine tapoineen ja heikkouksineen. Arvo Kuikka on johtanut Sotaveteraanikuoroa sen lukuisilla ulkomaanmatkoilla, mm. Virossa, Ruotsissa, Unkarissa, Espanjassa, Yhdysvalloissa, Kanadassa ja Englannissa, sekä kuoron perinteisissä itsenäisyyspäivän aaton kirkkojuhlissa ja sadoissa muissa tilaisuuksissa kotimaassa. On myös syytä muistaa hänen merkittävä panoksensa maamme sota- HEIKKI MÄLKKI veteraanikuorojen lukuisten laulujuhlien ja muiden yhteisesiintymisten yhtenä suunnittelijana ja laulunjohtajana. Ehkä mittavin näistä oli Helsingin Jäähallissa 1996 pidetty juhla, jonka järjestäjinä olivat Helsingin ja Espoon Sotaveteraanikuorot ja johon osallistui 25 kuorosta yhteensä 900 laulajaa. HEIKKI MÄLKKI5 1/04 Helmikuun 25. päivänä Jalo E. Liinamaa 85 vuotta Etelä-Pohjanmaan Sotaveteraanipiirin puheenjohtaja ja liiton hallituksen jäsen Jalo E Liinamaa täytti 85 vuotta 15. helmikuuta. Jalo Liinamaa on syntynyt ylihärmäläiseen maanviljelijäperheeseen. Kodin perintönä saatu isänmaallinen henki velvoitti häntä liittymään jo nuorukaisena paikkakunnan suojeluskuntaan. Jalo Liinamaan sotataival alkoi talvisodan aikana Viestikoulutuskeskuksessa. Jatkosodassa hän palveli ryhmän- ja joukkueenjohtajana mm Äänisen Rannikkoprikaatissa ja Itä- Suomen Rannikkoprikaatis- sa. Pääasialliset taistelunsa hän kävi Äänisen rannalla. Hän valmistui opettajaksi Kajaanin seminaarista heti sodan jälkeen kurssilta, joka oli keskeytynyt sodan takia. Pääasiallisen elämäntyönsä Jalo Liinamaa on tehnyt Seinäjoen Törnävän koulun rehtorina. Pitkäaikaiset jäsenyydet Seinäjoen kaupunginvaltuustossa, -hallituksessa ja useissa lautakunnissa sekä paikkakunnan eri yritysten hallinnossa ovat osoituksena hänen valmiudestaan myös yhteiskunnalliseen toimintaa. Musiikki eri muodoissaan on ollut aina hänen sydäntään lähellä. Liityttyään Ylihärmän suojeluskunnan poikaosastoon 30-luvulla hän aloitti musiikkiharrastuksensa suojeluskunnan soittokunnassa. Vartuttuaan aikuiseksi hän lauloi suojeluskunnan mieskuorossa. Etelä-Pohjanmaan mieskuoro Jusseissa hän oli mu- kana sen perustamisesta lähtien laulaen siinä yli 50 vuotta. Jalo Liianmaa on toiminut pitkään sotaveteraanityössä ensin Seinäjoen sotaveteraaniyhdistyksessä ja vuodesta 2000 alkaen Etelä-Pohjanmaan Sotaveteraanipiirin puheenjohtajana. Sovittelevalla ja rauhallisella otteellaan hän on saavuttanut kaikkien veteraanijärjestöjen luottamuksen. PERTTI KORTESNIEMI Kuolleita Antero Tuomisto Matkailuneuvos Antero Tuomisto kuoli Espoossa Hän oli syntynyt Helsingissä Suoritettuaan sosionomin tutkinnon Yhteiskunnallisessa korkeakoulussa Antero Tuomisto toimi sosiaalihuollon tehtävissä. Valtaosan elämäntyötään hän teki matkailualalla, aluksi Suomen Matkailuyhdistyksen retkeilyosaston päällikkönä sekä vuoden -75 alusta Suomen Matkailuliiton apulaisjohtajana ja toimitusjohtajana. Tämän uran taustana oli vahva retkeilyharrastus. Se johti myös luottamustehtäviin järjestötoiminnassa sekä osallistumiseen lukuisiin kotimaisiin ja kansainvälisiin hankkeisiin, jotka edistivät retkeilyä ja leirintämatkailua. Hän oli asiantunteva, uuttera ja tuottelias toimittaja ja tietokirjailija, joka sai aikaan useita harrastus- ja työalansa oppi- ja opaskirjoja, Hän toimi Suomen Kulkuneuvot -julkaisun ja Matkailu-lehden päätoimittajana sekä laati suuren määrän lehtiartikkeleja. Hän toimi myös useissa matkailujärjestöjen luottamustehtävissä ja kehittämishankkeissa. Matkailuneuvoksen arvonimen hän sai -94. Työtehtävät ja harrastukset loivat Tuomistolle erinomaisen Suomi-tuntemuksen. Tämä ja toisaalta arvonanto sotiemme miehiä ja naisia kohtaan muodostivat hänelle erinomaisen aate- ja tietopohjan laatia teoksia suomalaisista sotamuistomerkeistä. Vuon- na -81 ilmestyi hänen kirjoittamansa teos Taistelumuistomerkit nähtävyyskohteina ja 1990 teos Sotiemme muistomerkit. Eläkkeelle jäätyään hän ryhtyi vaativaan uudistushankkeeseen, jonka tuloksena ilmestyi -98 Suomalaiset sotamuistomerkit, 350-sivuinen teksti- ja kuvateos. Se kohensi merkittävästi kansalaisten mahdollisuutta saada luotettavaa tietoa vuosisatojen mittaan käytyihin sotiin liittyvistä muistomerkeistä ja voimisti kiinnostusta kyseisiin muistomerkkeihin sekä niistä huolehtimiseen ja niille opastamiseen. Teos antoi virikkeen myös siihen, että Sotaveteraani-lehdessä julkaistiin Tuomiston aiheperäinen artikkelisarja muistomerkeistä, sekä että Suomen-poikien perinneyhdistys julkaisi 2003 kirjasen, jossa on Tuomiston selonteko viime sotiemme virolaisten vapaaehtoisten ja heidän toimintansa muistomerkeistä. Antero Tuomiston muistomerkkikirjat ja -kirjoitukset ovat hänen kestävä kunnianosoituksensa maamme puolustajille. Teokset sinänsä ja yhteistyö, jossa hän aineistoa niihin kerätessään oli sotaveteraaniyhteisöjen kanssa, olivat lähtökohtana myös sille, että hänet kutsuttiin Suomenpoikien perinneyhdistyksen hallituksen jäseneksi ja Espoon Sotaveteraanien muistomerkkityöryhmän puheenjohtajaksi sekä asiantuntijaksi moneen muistomerkkihankkeeseen. Sotilaspoika- ja sotaveteraaniyhdistyksen kannattajajäsen oli aulis auttaja. Tuomiston sitkeä ja uhrautuva perinnetyö sai lippujuhlapäivänä 1999 arvokkaan julkisen tunnustuksen 4. luokan Vapaudenristin. Antero Tuomistolla oli mielessään ja työpöydällään suunnitelmia, joiden toteuttaminen olisi edelleen täydentänyt ja syventänyt muistomerkkitietoja sekä saattanut niitä kansalaisten saataville nykyaikaisen tietotekniikan välityksin. Toteuttamistyö on nyt jäänyt niiden yhteisöjen ja henkilöiden tehtäväksi, joille sotiemme ja niiden veteraanien perinteiden vaaliminen pitkälle tähtäävästi kuuluu. Tehtävän täyttämistä edistää se, että Antero Tuomisto rakensi työlle kestävän perustan ja että hänen arkistonsa sisältää aineistoa, joka antaa hyviä lähtökohtia ja perusaineksia työn jatkajille. SIMO KÄRÄVÄ Erkki Kansanaho Emerituspiispa, teologian tohtori Erkki Kansanaho kuoli Helsingissä. Hän oli syntynyt Jyväskylässä. Koulutiensä Erkki Kansanaho kulki Koivistolla ja Viipurissa. Hänet vihittiin papiksi -37. Hänestä tuli filosofian kandidaatti -40 ja maisteri -41 sekä teologian kandidaatti -4l. lisensiaatti - 47 ja tohtori -48. Yhteys puolustusvoimiin jatkui varusmiesajan jälkeen koululaiva Suomen Joutsenen pastorin tehtävissä Läpi sotavuosien hän toimi laivaston pastorina. Rauhan ajan virkauraan sisältyivät toiminta Kulosaaren yhteiskoulun rehtorina 45-55, Helsingin yliopiston teologisen tiedekunnan dosenttina ja professorina sekä Tampereen hiippakunnan piispana Väitöskirjaa seurasi lukuisia muita tutkimuksia ja teoksia. Virkatehtävien ohella hän hoiti määrätietoisesti useita merkittäviä luottamustehtäviä kirkon ja yliopiston piirissä sekä kansalaisjärjestöissä. Muistelmateoksessaan Elämän matkakirja - Initerarium vitae (2001) Erkki Kansanaho vastasi kysymykseen, mikä hänen "suurista kirjoistaan" on merkittävin: "Kirk- ko Karjalassa (1985) vaati eniten työtä, mutta Papit sodassa (1991) on asetettava ensimmäiselle sijalle." Kumpikin teos on osoitus siitä, että kiintymys Moskovan rauhoissa 1940 ja 1944 menetettyyn Karjalaan sekä kunnioitus sodassa velvollisuuttaan täyttäneitä kohtaan olivat perustana mittavalle työlle, jota karjalainen sotaveteraaniveli Erkki Kansanaho teki karjalaisen siirtoväen ja sotiemme veteraanien parissa ja hyväksi. Sotiemme veteraaneille Erkki Kansanaho tuli läheiseksi monin tavoin. Hän toimi Suomen Sotaveteraaniliiton hengellisen työn toimikunnan ja veteraaniliittojen yhteisen kirkkopyhätoimikunnan puheenjohtajana. Vuosikymmenten mittaan hän piti lukuisia saarnoja ja puheita tilaisuuksissa, joissa oli läsnä pääasiassa veteraaneja. Hän osallistui tarmokkaasti Suomen Sotaveteraaniliiton ja Kaatuneiden Muistosäätiön suurhankkeeseen, jonka tuloksena saatiin aikaan sodassa menehtyneiden tiedosto, sekä Karjalaan jääneiden sankarivainajien muistomerkkiyhdistyksen toimintaan, jonka tuloksia ovat Äiti Karjala -muistomerkki Lappeenrannassa ja kyseisten sankarivainajien internet-tiedosto. Asevelipappien perinnetyössä hän korosti sitä, kuinka heidän parissaan kypsynyt uusi työnäky levisi Suomen kirkkoon sekä muunsi sen henkeä ja organisaatiota. Tämä oli perustana myös sille, että kirkollisista työmuodoista, joihin hän osallistui aktiivisesti rauhan vuosina, nousi esiin eritoten diakonia. Erkki Kansanahon merkittävä elämäntyö johti monen kansallisesti merkittävän päämäärän sekä samalla sotiemme veteraanien yhteisten tavoitteiden saavuttamiseen. Veteraanit tuntevat häntä kohtaan syvää kiitollisuutta ja kunnioitusta. SIMO KÄRÄVÄ6 6 Kuolleita Kalevi Sorsa /04 Helmikuun 25. päivänä 2004 Suomen Sosiaalidemokraattisen puolueen entinen puheenjohtaja ja pitkäaikaisin pääministerimme Kalevi Sorsa kuoli Helsingissä Hän oli syntynyt Keuruulla. Kalevi Sorsan elämäntyöhön sisältyy eräs viime sotiemme veteraanien kannalta tärkeä asia, jota ei tiedonvälittimissä juuri liene mainittu, mutta joka on syytä palauttaa mieleen eritoten veteraaniyhteisön järjestölehdessä. Kyseessä on päätös kansallisen veteraanipäivän julistamisesta. Veteraanipäivän kymmenvuotishistoriikissa Tammenlehvän kansa (1987) kirjan tekijä Antti Juutilainen kirjoittaa: Varsin vaikeata on selvittää, kuka oli se nimeltä mainittava henkilö, joka toi ensimmäisenä esiin ajatuksen veteraanipäivästä. Ajan yleiset mielipiteet tuntien on todennäköistä, että tuo henkilö oli sotiemme veteraani. Sitä vastoin sen selvittäminen, miten ideasta päädyttiin toteutukseen, on helpompi tehtävä. Juutilaisen selonteko tapahtumain kulusta tuo esiin keskeistä tietoa myös osuudesta, joka Kalevi Sorsalla oli asiassa. Sotiemme veteraanit olivat 1980-luvulla tuoneet julki tyytymättömyyttä valtion tukitoimien riittämättömyydestä ja paheksumista eräiden tiedotusvälineiden kielteisestä suhtautumisesta heihin. Tätä asiakokonaisuutta puheenjohtaja Sorsan lähipiirissä puoluejohdossa pohdittaessa katsottiin, että oli osoitettava kansan ja valtiovallan muistavan ja pitävän arvossa sodan kokeneiden ikäpolvien työtä. Neuvonpitäjien mielestä aloitteita ei voitaisi tehdä puolueen nimissä, vaan olisi selvitettävä muut etenemismahdollisuudet, esimerkiksi rintamaveteraaniasiain neuvottelukunnassa sekä eläkeläis- ja veteraanijärjestöissä. STT:n välitettäväksi antamassaan uudenvuodentervehdyksessä pääministeri Sorsa, joka oli keskustellut asiasta veteraanijärjestöjen johtohenkilöiden kanssa, korosti, että olisi väärin tarkastella veteraanien ja seniorikansalaisten asemaa vain sosiaalipoliittisena kysymyksenä. Yhteiskunta ja nuoremmat voivat myös saada heiltä paljon. Käytiin tuumasta toimeen. Pääministeri kutsui veteraanijärjestöjen edustajat neuvotteluun, johon osallistui myös eräiden muiden tahojen edustajia, pohtimaan toimia, joilla etenkin valtio, läänit ja kunnat voisivat osoittaa arvostusta sotiemme veteraaneja kohtaan. Neuvonpidon jälkeen veteraanijärjestöjen toiminnanjohtajat laativat yhteismuistion, joka järjestöjen puheenjohtajien allekirjoittamana jätettiin pääministerille 7. maaliskuuta. Muistiossa esitettiin näkemyksiä toimenpiteiksi, joilla voitaisiin kohottaa veteraanien työn ja uhrien arvostusta yhteiskunnassamme, sekä näkökohtia merkkipäivän viettämismuodoista. Muistio johti asian jatkovalmisteluun sosiaali- ja terveysministeriössä, joka hankki siitä rintamaveteraaniasiain neuvottelukunnan lausunnon. Ministeriö toimitti omat ja neuvottelukunnan kannanotot, joissa puollettiin veteraanipäivän julistamista ja tarvittaviin toimiin ryhtymistä, valtioneuvoston kanslialle päätösesitystä varten. Yleisessä istunnossaan valtioneuvosto pääministerin kannan mukaisesti päätti nimetä huhtikuun 27. päivän kansalliseksi veteraanipäiväksi maamme rintamaveteraanien ja sotainvalidien arvostuksen lisäämiseksi ja määrätä kyseisen päivän vuosittain toistuvaksi yleiseksi liputuspäiväksi sekä totesi, että tuona päivänä järjestettäisiin vuosittain juhlatilaisuuksia valtakunnallisella sekä lääni- ja kuntatasolla. Kansallinen veteraanipäivä, jota ensimmäisen kerran vietettiin 1987, on vakiinnuttanut asemansa kansallisten merkkipäivien joukossa. Sen laaja ja monipuolinen vietto edistänyt sotiemme miesten ja naisten arvostusta odotetuin tavoin sekä lisäksi saanut merkitystä virikkeiden antajana toimille, jotka turvaavat ja kohentavat veteraanien elinoloja ja itsenäistä selviytymistä. Kalevi Sorsan kanssa vuosien mittaan käydyissä keskusteluissa, joissa palattiin veteraanipäivän syntyvaiheisin, tähdentyi hänen perusajatuksensa: Veteraanien tarpeista on pidettävä huoli, mutta samalla on muistettava osoittaa heille arvostusta muutoinkin. Tämän kannanoton mukaista on viettää kansallista veteraanipäivää myös sen jälkeen, kun veteraaneja ei enää ole tukea tarvitsemassa eikä kansalaisten ja yhteiskunnan kiitosta ja arvonantoa vastaanottamassa. Samalla on paikallaan palauttaa mieleen Kalevi Sorsan osuus kansallisen aikaansaa- veteraanipäivän misessa. SIMO KÄRÄVÄ Mikko Juva Arkkipiispa emeritus Mikko Einar Juva kuoli Turussa Hän oli syntynyt Kaarlelassa Mikko Juva valmistui filosofian kandidaatiksi -39. Sotaveteraanitaustansa hän sai toisaalta rintamasotilaana, toisaalta sotilaspappina. Talvisodassa ja sen jälleen hän palveli varusmiehenä JR 36: ssa ja JR 6:ssa. Suoritettuaan Upseerikoulun 48. kurssin syksyllä -40 hän joutui kesästä -41 alkaen reserviupseerina jatkosodan rintamatehtäviin JR 9:ssä, joka taisteli Laatokan-Karjalassa, Syvärillä, Keski-Aunuksessa ja Loimolassa. Hän toimi raskaan kranaatinheitinjoukkueen johtajana. Syksyllä -43 Juva sai opintoloman, jonka aikana hän suoritti teologisen erotutkinnon. Hänet vihittiin papiksi vuoden -44 alussa ja hän palasi vanhaan rykmenttiinsä, nyt I pataljoonan sotilaspastoriksi. Lähes kaikki puolustusvoimissa sodan aikana palvelleet papit toimivat pelkästään sotilaspappeina, mutta Juvalla oli tuohon tehtävään siirtyessään poikkeuksellisen pitkä taival etulinjan sotilaana. Rykmentin historiikkiteoksessa Taisteleva JR 9 (1987) hän muistelee sekä joukkueenjohtajaettä sotilaspappikauttaan. Kesän -44 viivytysvaiheessa sotilaspastori Juva joutui joksikin aikaa vanhasta muistista mukaan myös mieskohtaiseen taisteluun. Siinä hän otti viholliselta käyttöönsä konepistoolin, joka seurasi häntä henkilökohtaisena aseena sodan loppuun asti. Hän kertoo tuolloin jääneensä miettimään sotilaspapin tehtävää ja saaneensa pohdintaansa kannanoton upseeritoveriltaan, joka oli kuullut pataljoonan pastorin riehuneen taisteluhaudassa ase kädessä: "Kuule, Mikko, kyllä täällä on kylliksi miehiä taistelemaan etulinjassa, ei pappia siellä tarvita." Muistelma jatkuu toteamuksella, että tämän jälkeen hän ei enää sodan aikana käyttänyt asetta, vaikka se olikin mukana siltä varalta, ettei hän joutuisi sotavangiksi sekavissa metsätaisteluissa, joissa hän kulki monesti yksinkin. "Toverit puolustivat ajallista isänmaata. Minun asiani oli tuoda ahdistukseen viesti taivaallisesta isänmaasta jota ei voi asein puolustaa. Se asuu ihmisten sydämissä. Sen edustajana sotilaspappi marssii sodankin riehuessa." Taistelujen aikana pastori Juva oli enimmäkseen joukkosidontapaikalla tai sen etumaastossa haavoittuneiden parissa ja kaatuneiden huollossa. Heinäkuun lopulla Loimolassa, vastaiskuun valmistautuvia miehiä jututtaessaan hän haavoittui jalkaan vihollisen kranaattitulessa. Kun hän palasi kenttäsairaalasta joukko-osastoonsa, aseet olivat jo vaienneet. Sodan ajan ansioista Juvalle myönnettiin VR 3, VR 4 tlk ja VR 4. Rauhan ajan ansioista hän sai lukuisia kunniamerkkejä, muun muassa Suomen Leijonan ritarikunnan suurristin. Sotilasarvoltaan hän oli kapteeni. Juva, joka väitteli sekä filosofian että teologian tohtoriksi, teki pitkän ja merkittävän elämäntyön monella uralla. Hän toimi muun muassa Kristillisen ylioppilasliiton pääsihteerinä ja puheenjohtajana 44-57, Turun yliopiston Suomen historian professorina 57-62, Helsingin yliopiston kirkkohistorian dosenttina 51-59, vararehtorina 68-71, rehtorina ja kanslerina sekä evankelisluterilaisen kirkon arkkipiispana Luterilaisen maailmanliiton presidentti hän oli Hän toimi tasavallan presidentin valitsijamiehenä -52 ja kansanedustajana sekä liberaalisen kansanpuolueen puheenjohtajana Hänen runsas kirjallinen tuotantonsa käsitteli pääosin historiallisia ja uskonnollisia aiheita, mutta myös ajankohtaiskysymyksiä. Viimeiseksi teokseksi jäi Aika etsiä ja aika löytää (1998). Mikko Juva osallistui sotaveteraanityöhön ensin Keski-Helsingin, sittemmin Turun sotaveteraaniyhdistyksessä. Etenkin Turun vuosinaan hän tuki monin tavoin veteraaniveljiä ja heidän yhteisöjään. Hän oli arvostettu saarnamies ja puhuja lukuisissa veteraanitilaisuuksissa, joissa hän elävästi kertoi myös jatkosodan taisteluista ja joukkueensa kokemuksista. Hän toimitti ja johti monia veteraaneille läheisiä kirkollisia toimituksia sekä osallistui myös sotainvalidien hengelliseen toimintaan. Hän oli JR 9:n killan toimelias jäsen. Vilkkaana ja viisaana keskustelijana veteraaniveli Mikko Juva oli keskeinen henkilö veljestilaisuuksissa. Hän toimi ensimmäisen kansallisen veteraanipäivän järjestelyjaoston puheenjohtajana ja piti tervehdyspuheen valtakunnallisessa pääjuhlassa Lahdessa huhtikuussa -87. Mikko Juvan kuollessa joukostamme poistui merkittävä, kantaa ottava ja suuntaa osoittava monipuolinen kirkollinen, yliopistollinen ja yhteiskunnallinen vaikuttaja sekä uskollinen veteraaniveli. OLAVI LÄHTEENMÄKI Näytä lisää
RINE esittää vuosittaista kuntoutusta (sivut 38 39) N:o 2/2004 Tarkastettu levikki 68 225 Huhtikuun 21. päivänä 2004 Seinäjoki kutsuu liittopäiville (sivut 28 31) Suomen Sotaveteraaniliiton XXI liittopäivät Lisätiedot Pohjois-Savon Sotaveteraanipiiri ja muut paikalliset vastuutahot toivottavat tervetulleiksi Kuopioon XXIV liittokokoukseen ja -juhlaan.
Veteraanien etuuksiin tarvitaan lisärahaa. Sivut 2 ja 33 N:o 2/2010 n Tarkastettu levikki 68 225 n Huhtikuun 21. päivänä 2010 Tervetuloa liittopäiville Kuopioon Pohjois-Savon Sotaveteraanipiiri ja muut Lisätiedot XXV liittopäivät Tampereella
Veteraanien kuntoutus tarvitsee lisärahaa (sivut 22-23) N:o 3/2015 n Tarkastettu levikki 46 239 n Kesäkuun 17. päivänä 2015 Sotaveteraaniliiton vanhin ja nuorin tapasivat Veteraanipalkinnot seitsemännen Lisätiedot Pohjois-Pohjanmaa ja Oulu kutsuvat liittopäiville kesäkuussa
Kuntoutus ja palvelumäärärahat kunnittain, sivut 16-17 N:o 2/2014 n Tarkastettu levikki 54 583 n Huhtikuun 16. päivänä 2014 Pohjois-Pohjanmaa ja Oulu kutsuvat liittopäiville kesäkuussa Antti Tuuri Sotaveteraani-lehden Lisätiedot Talvisodasta 75 vuotta - sotaveteraanit muistelevat (sivut 18-19 ja 22)
Talvisodasta 75 vuotta - sotaveteraanit muistelevat (sivut 18-19 ja 22) N:o 6/2014 n Tarkastettu levikki 54 583 n Joulukuun 17. päivänä 2014 Hämeenlinnassa pääjuhla sivu 6 Itsenäisyyspäivänä kunniamerkkejä Lisätiedot Eduskuntavaalit tulossa tutustu vaaliliitteeseen
Eduskuntavaalit tulossa tutustu vaaliliitteeseen N:o 1/2011 n Tarkastettu levikki 68 225 n Helmikuun 23. päivänä 2011 Suomen Marsalkka Mannerheimin kuolemasta tuli 28.1.2011 kuluneeksi 60 vuotta. Kansalaisjärjestöt Lisätiedot Kuntouttavaan kotipalveluun uusi määräraha Sivu 13
Kuntouttavaan kotipalveluun uusi määräraha Sivu 13 N:o 4/2010 n Tarkastettu levikki 68 225 n Syyskuun 15. päivänä 2010 Reserviupseerikoulun 90-vuotista taivalta juhlisti kesäkuussa Haminassa 3 500 juhlijaa, Lisätiedot Palveluita veteraaneille pitää kehittää ja parantaa (sivu 9).
Veteraanikuntoutus veljeskodeissa (sivu 18) N:o 2/2013 n Tarkastettu levikki 54 583 n Huhtikuun 17. päivänä 2013 Päätoimittaja Ulla Appelsinille luovutettiin Sotaveteraaniliiton ansiomitali. Muut huomionosoituksen Lisätiedot 70 vuotta Jatkosodan päättymisestä - kansalaisjuhla Lieksassa 5.9.2014, sivut 46-47
Veteraanietuudet, laitoskuntoutuspaikat ja virkistysleirit, sivut 11-15 N:o 1/2014 n Tarkastettu levikki 54 583 n Helmikuun 19. päivänä 2014 Kansallisen veteraanipäivän juhla Mikkelissä sivu 5 Liitolle Lisätiedot Lotta Svärd Säätiö kuntouttaa ja avustaa (sivut 22-23)
Paketti veteraanietuuksista (sivut 8-11) N:o 1/2012 n Tarkastettu levikki 68 225 n Helmikuun 22. päivänä 2012 Tieto Oyj lahjoitti (sivu 12) Rosvopaistitapahtumat jatkuvat sivu 2 Lomaviikoille haku alkanut Lisätiedot Tali-Ihantala kesällä 1944 sivut 20 21 SAT/VIA aseveliliikkeen maanalainen organisaatio sivut 22 23 Heimoveteraanit kesäjuhlassa sivu 25
Veteraani! Tarkista oikeutesi eläkkeensaajan hoitotukeen sivu 3 N:o 5/2010 n Tarkastettu levikki 68 225 n Lokakuun 27. päivänä 2010 Suomen Sotaveteraaniliiton lipulla ja ansiomitalilla palkittuja yhteiskuvassa Lisätiedot Juhlapäivät yhdistivät veteraaniväkeä
Puuttuuko tahtoa hoitaa veteraaniasiaa? Sivut 2, 25 ja 26. N:o 3/2010 n Tarkastettu levikki 68 225 n Kesäkuun 23. päivänä 2010 Patriootti Gunnar Laatio sivut 8 9 Yksituumainen liittokokous Kuopiossa sivut Lisätiedot Hyvää Joulua ja Onnellista Uutta Vuotta
Veteraaniyhdyshenkilöt veteraanien tukena, sivut 2, 12-13 N:o 6/2010 n Tarkastettu levikki 68 225 n Joulukuun 15. päivänä 2010 Hyvää Joulua ja Onnellista Uutta Vuotta Haastattelussa Pentti Laamanen sivu Lisätiedot Jyväskylä 27.4.2013 Riksomfattande huvudfest. Kamraten lämnas ej, ungdomen glöms inte
Ministeri vetoaa sotaveteraanit käyttäkää kuntoutusta ja palveluita (sivu 3) N:o 1/2013 n Tarkastettu levikki 54 583 n Helmikuun 20. päivänä 2013 Kansallisen veteraanipäivän pääjuhlaa vietetään Jyväskylässä Lisätiedot Jatkosotaa kesällä 1942 (sivut 28-37) Tampere kutsuu liittopäiville. Omaishoitajaliite
Jatkosotaa kesällä 1942 (sivut 28-37) N:o 2/2012 n Tarkastettu levikki 68 225 n Huhtikuun 18. päivänä 2012 Tampere kutsuu liittopäiville Nuoren isänmaallisuutta sivu 9 Kansallinen veteraanipäivä, pääjuhla Lisätiedot Vaaliliitteessä eduskuntapuolueiden puheenjohtajat kertovat puolueiden linjauksia veteraaniasioihin.
Veteraanien kuntoutus ja palvelumäärärahat 2015 kunnittain (sivut 14 16) N:o 1/2015 n Tarkastettu levikki 54 583 n Helmikuun 25. päivänä 2015 Veteraanijärjestöön kuuluminen ja sitä kautta muodostuneet Lisätiedot Jatkosotatapahtumia vuodelta 1942 (sivut 22 33)
Jatkosotatapahtumia vuodelta 1942 (sivut 22 33) N:o 5/2012 n Tarkastettu levikki 54 583 n Lokakuun 31. päivänä 2012 Sisarpäivät Jyväskylässä sivu 8 Valtuuston puheenjohtaja haastattelussa sivu 9 Perinnehankkeita Lisätiedot Taistelua rintamaveteraanien kuntoutusrahoista (sivu 3)
Taistelua rintamaveteraanien kuntoutusrahoista (sivu 3) N:o 5/2014 n Tarkastettu levikki 54 583 n Marraskuun 5. päivänä 2014 Lehteen tilaa erilaisille mielipiteille sivu 2 Jääkäriliike 100 vuotta sivu Lisätiedot Lapin sota -jakso päättyy (sivut 26 31)
Talvisodan päättymisestä 75 vuotta (sivut 10 12) N:o 2/2015 n Tarkastettu levikki 54 583 n Huhtikuun 22. päivänä 2015 Koulunuoriso ja veteraanit kohtasivat Paavolassa Pohjois-Pohjanmaan sotaveteraanipiirissä Lisätiedot Ketju ei katkea. Matkat taistelupaikoille opettavia (sivu 6)
Sotaveteraaniliiton 50-vuotisjuhlanumero Suoja-alue Puolustusvoimien tornileijona -tunnus sekä logo N:o 4/2007 n Tarkastettu levikki 68 225 n Syyskuun 19. päivänä 2007 Logon suoja-alue, jonka sisään ei Lisätiedot Jatkosotatapahtumia loppuvuodesta 1943, sivut 16-29
Jatkosotatapahtumia loppuvuodesta 1943, sivut 16-29 N:o 6/2013 n Tarkastettu levikki 54 583 n Joulukuun 11. päivänä 2013 Naisjärjestön historiallinen kokous sivu 10 Uudet hallituksen jäsenet sivu 11 Kuntien Lisätiedot Haastattelussa Vilho Kannala sivu 7 Jatkosodan tapahtumia syys-lokakuussa 1941 sivut 10-20
Moni veteraani saisi veteraanilisää (sivu 7) N:o 4/2013 n Tarkastettu levikki 54 583 n Syyskuun 11. päivänä 2013 Veva palkitsee upseerikokelaita sivu 6 Muistomerkkikartoitus vauhdissa sivu 8 Tärkeää tietoa Lisätiedot Säästöjä tulossa, Pansion asema pysyy vankkana
TURUN SOTAVETERAANIT RY:n JÄSENLEHTI 2/2011 Säästöjä tulossa, Pansion asema pysyy vankkana Pansio säilyttää merkittävän asemansa merivoimien rakenteissa, sanoo Saaristomeren Meripuolutusalueen komentaja, Lisätiedot Keski-Suomen Maanpuolustaja
Keski-Suomen Maanpuolustaja Helmikuu 2011 www.ksrespiirit.fi Keski-Suomen reservipiirien tiedotuslehti 30. vuosikerta Sisällys Joululounaalla joulun tunnelmaan sivu 2 Juhlava ylentämistilaisuus sivu 3 Lisätiedot 4/2011. Sotaleskien, sotaorpojen ja omaisten äänenkannattaja. Kirjoittajavieraana eversti evp Vesa Yrjölä